อุทยานแห่งชาติภูลังกา ประกาศขยายจำนวนรับนักท่องเที่ยวที่จะเข้าชมถ้ำนาคา
อุทยานแห่งชาติภูลังกา ออกประกาศว่า ถ้ำนาคา ในพื้นที่อำเภอบึงโขงหลง จังหวัดบึงกาฬ ขยายจำนวนนักท่องเที่ยว จาก 350 คน เป็น 430 คนต่อวัน และต้องจองคิวผ่านแอปพลิเคชัน QueQ ก่อนการเดินทาง นักท่องเที่ยวที่เดินทางมาจากพื้นที่สีแดงและสีส้มจะต้องนำหลักฐานต่างๆ มายื่นต่อเจ้าหน้าที่อุทยาน ได้แก่ รายชื่อที่จองคิวผ่านแอปพลิเคชัน QueQ  และใบรับรองการฉีดวัคซีน หรือผลการฉีดวัคซีนในแอปพลิเคชันหมอพร้อม อย่างน้อย 2 เข็ม ไม่น้อยกว่า 14 วัน แต่หากเป็นนักท่องเที่ยวที่เดินทางมาจากพื้นที่สีแดงเข้ม ขอความร่วมมือชะลอการเดินทางเข้าเที่ยวชมถ้ำนาคา แต่หากมีความจำเป็นจะต้องมีหลักฐาน 2 อย่างข้างต้น พร้อมทั้งผลตรวจโควิด-19 แบบ RP-PCR หรือผลตรวจโควิด-19 ด้วยตนเองแบบ ATK ที่มีการรับรองจากเจ้าหน้าที่สาธารณสุข ไม่เกิน 72 ชั่วโมง ด้วยสำหรับข้อมูลล่าสุดของการจองคิวขึ้นชมถ้ำนาคาในระหว่างวันที่ 15-27 ตุลาคมนี้ มีนักท่องเที่ยวจองคิวเข้าชมเกือบครบทุกวันแล้ว เหลือเพียงวันที่ 18, 19 และ 27 ตุลาคม เท่านั้นที่นักท่องเที่ยวยังสามารถจองคิวเข้ามาเพิ่มเติมได้ โดยสาเหตุที่คิวการจองเต็มอย่างรวดเร็ว เนื่องจากเดือนนี้มีเทศกาลสำคัญคือ เทศกาลออกพรรษาซึ่งมีเรื่องราวเกี่ยวข้องกับตำนานความเชื่อเรื่องพญานาค